นายกรัฐมนตรี สั่งผู้ว่าราชการเชียงใหม่แก้ปัญหาไฟป่าอย่างเข้มข้น ระดมเจ้าหน้าที่และอุปกรณ์ หวังสถานการณ์ดีขึ้น ขอประชาชนหยุดเผา
นายกรัฐมนตรี สั่งผู้ว่าราชการเชียงใหม่แก้ปัญหาไฟป่าอย่างเข้มข้น ระดมเจ้าหน้าที่และอุปกรณ์ หวังสถานการณ์ดีขึ้น ขอประชาชนหยุดเผานางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยถึงสถานการณ์ หมอกควันไฟป่าในพื้นที่ภาคเหนือว่า ส่วนหนึ่งมาจากสาเหตุของการเผาป่าในประเทศเพื่อนบ้าน จนทำให้เกิดปัญหาหมอกควันข้ามชาติ ในส่วนของปัญหานี้รัฐบาลได้ใช้กลไกในพื้นที่แก้ปัญหาอย่างต่อเนื่อง ทำความเข้าใจลดการเผาป่าและความเสียหายที่เกิดขึ้น รวมถึงโทษทางกฎหมาย ส่วนระดับอาเซียนก็ยกระดับการแก้ปัญหา ส่วนปัญหาไฟป่าในขณะนี้ พลเอก ประยุทธ์ จันทร์โอชา นายกรัฐมนตรีและ รมว.กลาโหม สั่งการผู้ว่าราชการจังหวัดเชียงใหม่ ดำเนินมาตรการอย่างเข้มข้นเพื่อควบคุมเพลิงให้ได้ ซึ่งต้องปฎิบัติการทางบกและทางอากาศ รวมถึงจัดทำแผนกั้นไฟป้องกันการลุกลามในพื้นที่ต่อไป จึงอยากให้ทุกคนให้กำลังใจเจ้าหน้าที่ในการปฎิบัติหน้าที่ ขณะที่ต้องบอกผู้ที่จุดไฟเผาป่า จนสร้างความเดือดร้อนอย่างหนักโฆษกประจำสำนักนายกรัฐมนตรี ยังเปิดเผยว่า ได้มีการเสริมกำลังเจ้าหน้าที่จากพื้นที่ภาคใต้และเครื่องมืออุปกรณ์ต่างๆ ขึ้นไปช่วยเหลือพื้นที่จังหวัดเชียงใหม่แล้ว ซึ่งจากรายงานเมื่อวานนี้ทราบว่าค่าฝุ่นละลองในพื้นที่ภาคเหนือมีแนวโน้มลดลงจากช่วงเสาร์ อาทิตย์ที่ผ่านมา โดยเชื่อว่า หากสามารถดูแล ภาพรวมเช่นนี้ได้และสามารถปฎิบัติการดับไฟได้รวดเร็วก็จะทำให้สถานการณ์ดีขึ้น ส่วนการแก้ไขปัญหาระยะยาวต้องเร่งสร้างความเข้าใจกับประชาชน ว่าต้องหยุดการเผาป่าอย่างจริงจังอย่างไรก็ตาม แม้จะอยู่ในช่วงการระบาดของโควิด -19 เจ้าหน้าที่มีส่วนรวมในการปฎิบัติดับไฟป่า ก็จะมีการระมัดระวังและดูแลเป็นไปตามมาตรฐาน